open-index/open-wikipedia-markdown huggingface dataset:
Kampotas

**Kampotas** () – miestas pietų Kambodžoje, prie Ko Sla upės žiočių, netoli Siamo įlankos kranto. Provincijos centras. Yra nedidelis jūrų uostas, oro uostas, pro miestą eina Pnompenio-Kampongsomo geležinkelis ir plentas. Verčiamasi žvejyba, tekstilės, medienos apdirbimo, žuvies perdirbimo pramone. Apylinkėse auginami juodieji pipirai, ryžiai, tabakas, cukranendrės, kokosai. Vykdoma fosforitų, marmuro, druskos gavyba. Pajūrio kurortas. Rengiamos išvykos į Damrėjaus kalnus.

## Istorija

Iki 1959 m. Kampotas buvo svarbiausias Kambodžos uostas.

## Šaltiniai
Atviroji jūra

**Atviroji jūra** (**tarptautiniai vandenys**) – vandenys pagal Jūrų teisės konvencijos (JTK) VII dalies nuostatas, taikomas visoms jūros dalims, kurios neįeina į valstybės išskirtinę ekonominę zoną, teritorinę jūrą ar vidaus vandenis arba į salyno valstybės salyno vandenis.

Atviroji jūra naudojama išimtinai taikiems tikslams. Vienos valstybės laivą sustabdyti kitos valstybės karo laivas gali tik ypatingais atvejais, numatytais tarptautinėse konvencijose (apžiūros teisė).

Bet kurios valstybės bandymas pajungti bet kurią atviros jūros dalį savo suverenitetui yra negaliojantis.
Kiekviena valstybė – tiek pakrantės, tiek ir neturinti priėjimo prie jūros – turi teisę, kad atviroje jūroje plaukiotų laivai su jos vėliava (*Laivybos teisė*).

## Atviros jūros laisvė
Atvira jūra visoms valstybėms – tiek pakrantės, tiek ir neturinčios priėjimo prie jūros – yra atvira. Atviros jūros laisve naudojamasi pagal sąlygas, nustatytas šioje Konvencijoje bei kitose tarptautinės teisės normose. Į atviros jūros laisvės sąvoką, tiek pakrantės valstybėms, tiek ir valstybėms, neturinčioms priėjimo prie jūros, *inter alia* įeina (JTK 87 straipsnio 1 d.):

* laivybos laisvė;
* skridimo laisvė;
* laisvė kloti povandeninius kabelius ir vamzdynus laikantis JTK VI dalies;
* laisvė statyti tarptautinės teisės leidžiamas dirbtines salas ir kitus įrenginius laikantis JTK VI dalies;
* žvejybos laisvė, laikantis JTK 2 skyriuje nurodytų sąlygų;
* mokslinių tyrimų laisvė, laikantis JTK VI ir XIII dalių.

Naudodamosi šiomis laisvėmis, valstybės deramai atsižvelgia į kitų valstybių interesus naudotis atviros jūros laisve bei į šioje Konvencijoje nustatytas teises vykdyti veiklą Rajone.

## Laivų nacionalinė priklausomybė
 
Kiekviena valstybė nustato sąlygas, kuriomis ji suteikia savo nacionalinę priklausomybę laivams, registruoja laivus savo teritorijoje ir suteikia teisę plaukioti su savo vėliava. Laivai turi tos valstybės nacionalinę priklausomybę, su kurios vėliava jie turi teisę plaukioti. Valstybę ir laivą turi sieti tikri ryšiai.

Kiekviena valstybė išduoda atitinkamus dokumentus laivams, kuriems ji suteikia teisę plaukioti su savo vėliava.

## Laivų statusas
Laivai plaukioja tik su vienos valstybės vėliava ir, išskyrus ypatingus atvejus, kurie yra numatyti tarptautinėse sutartyse arba šioje Konvencijoje, atviroje jūroje jiems galioja tik tos valstybės jurisdikcija. Laivas negali keisti vėliavos kelionės arba sustojimo uoste metu, išskyrus tuos atvejus, kai iš tikrųjų pasikeičia laivo nuosavybės teisė arba jo registras.

Laivas, kuris plaukioja su dviejų ar daugiau valstybių vėliavomis, naudodamas jas kaip patogiau, negali reikalauti iš bet kokios kitos valstybės pripažinti kurią nors nacionalinę priklausomybę ir gali būti prilygintas laivui, neturinčiam jokios nacionalinės priklausomybės.

## Šaltiniai
Išskirtinė ekonominė zona

**Išskirtinė ekonominė zona** (**išimtinė ekonominė zona**) – teritorija, pagal Jūrų teisės konvencijos (JTK) V dalies nuostatas esanti už teritorinės jūros ir su ja besiribojanti. Išskirtinėje ekonominėje zonoje galioja JTK V dalyje nustatytas ypatingas teisinis režimas, pagal kurį visos pakrantės valstybės teisės ir jurisdikcija bei kitų valstybių teisės ir laisvės yra nustatytos atitinkamomis JTK Konvencijos nuostatomis. Išskirtinės ekonominės zonos plotis negali viršyti 200 jūrmylių nuo bazinių linijų, nuo kurių yra matuojamas teritorinės jūros plotis.

Tais atvejais, kai JTK Konvencija nesuteikia teisių arba jurisdikcijos išskirtinėje ekonominėje zonoje pakrantės valstybei ar kitoms valstybėms ir kai kyla pakrantės valstybės ir bet kokios kitos valstybės ar valstybių interesų konfliktas, toks konfliktas turi būti sprendžiamas teisingumo pagrindu ir atsižvelgiant į visas svarbias aplinkybes ir į interesus, turinčius svarbos ginčo šalims ir visai tarptautinei bendrijai.

## Pakrantės valstybės teisės, jurisdikcija ir pareigos
Išskirtinėje ekonominėje zonoje pakrantės valstybė turi:

* suverenias teises tyrinėti ir eksploatuoti, saugoti ir valdyti gyvuosius išteklius ir negyvosios gamtos turtus, kurie yra vandenyse virš jūros dugno, jūros dugne ir jo gelmėse, bei kitaip tyrinėti ir eksploatuoti išskirtinę ekonominę zoną, pavyzdžiui, gaminti energiją vandens, srovių ir vėjo pagalba;
* atitinkamomis JTK Konvencijos nuostatomis numatytą jurisdikciją dėl:
** dirbtinių salų, įrenginių ir statinių statymo ir naudojimo;
** jūrų mokslinių tyrinėjimų;
** jūros aplinkos apsaugos ir išsaugojimo;
* kitas JTK Konvencijoje numatytas teises ir pareigas.

Naudodamasi savo teisėmis ir vykdydama savo pareigas pagal JTK Konvenciją išskirtinėje ekonominėje zonoje, pakrantės valstybė tinkamai atsižvelgia į kitų valstybių teises ir pareigas ir veikia tokiu būdu, kuris atitinka šios Konvencijos nuostatas.

Teisėmis, susijusiomis su jūros dugnu ir jo gelmėmis, naudojamasi vadovaujantis JTK VI dalimi.

## Šaltiniai
Vokietijos finansų ministerija

**Vokietijos finansų ministerija** ( 'Federalinė finansų ministerija'; **BMF**, dar *Bundesfinanzministerium*) – Vokietijos įstaiga (federalinė ministerija), atsakinga už finansus. Būstinė veikia Berlyne ir Bonoje. Ministerijai jos veikloje jai padeda Mokslinė taryba prie Federalinės finansų ministerijos.

## Istorija
1880 m. įkurta kaip „Reicho turtų tarnyba“ (*Reichsschatzamt*).

Veimaro Respublikoje tapo Reicho finansų ministerija (*Reichsministerium der Finanzen*).

## Ministrai

* Wolfgang Schäuble (CDU)

## Literatūra
* Claudia Steur: *Das heutige Bundesministerium der Finanzen. Ein „steinernes Geschichtsbuch“*. In: Claudia Steur: *Die Wilhelmstraße – Regierungsviertel im Wandel / The Government Quater through the centuries*. Stiftung Topographie des Terrors, Berlin 2007, S. 197–204, ISBN 978-3-9811677-0-2

## Nuorodos

* Tinklavietė
Teisės technika

**Teisės technika** (arba ***juridinė technika***) – privalomų teisėkūros (teisės aktų kūrimo) priemonių ir būdų visuma.

Rūšys - teisėkūros (įstatymų leidybos), kodifikacijos technika.

Pagrindiniai teisinės technikos tikslai:
# Racionalizuoti teisinę veiklą;
# Užtikrinti teisės aktų aiškumą, paprastumą ir atitikimą formos reikalavimams.

## Lietuva
Lietuvoje Teisingumo ministerijos Teisėkūros ir viešosios teisės departamento struktūroje veikia Teisėkūros ir teisės technikos skyrius. Seime teisės technikos aspektu teisės aktų projektus vertina LRS kanceliarija (Teisės departamentas).
Morta Vaičkienė

**Morta Grikštaitė-Vaičkienė (Vaičkuvienė)** (1890 m. gruodžio 15 d. Pikeliai, Telšių apskritis – 1977 m. vasario 3 d. Mažeikiai) – Lietuvos dainininkė.

## Biografija

Motina mirė, kai Morta turėjo vos kelerius metus. Ją augino dėdė Mažeikiuose. Čia ji mokėsi mokykloje. Nuo 1907 m. dainavo chore, vaidino Juozo Vaičkaus Skrajojamajame teatre. Ištekėjusi už jo išvyko į Peterburgą, kur nuo 1908 m. mokėsi scenos meno. 1920–1930 m. buvo Valstybės teatro solistė. Svarbiausi vaidmenys operose „Traviata”, „Eugenijus Onieginas”, „Karmen”. Senatvėje gyveno Mažeikiuose.

## Šaltiniai
Vokiečių tautos studijų fondas

**Vokiečių tautos studijų fondas** ( e.V.) - Vokietijos akademinis paramos fondas. Įkurtas 1925 m. Drezdene. Kapitalas - 51 mln. eurų (2008 m.). 90 darbuotojų. Teikia stipendijas, kitokią paramą studentams, doktorantams (1 050 eurų/mėn.), priemokas šeimos nariams, lėšas knygoms (). Stipendininkams rengia seminarus, vasaros akademijas, mokslo kolegijas, kalbos kursus, konferencijas. Kasmet priima 3 000 naujų stipendininkų. Apie 50 % iš jų gauna tik paramą knygoms (150 Eur/mėn.), tik 16 % - pilną stipendiją.

Būstinė - Bona.

## Literatūra

* Rolf-Ulrich Kunze: *Die Studienstiftung des deutschen Volkes seit 1925.* ISBN 3-05-003638-9
* Thomas Röbke: *[http://www.zeit.de/2002/33/200233_c-studienstiftun_xml Mit besten Empfehlungen. Wer ein Stipendium der Studienstiftung des deutschen Volkes ergattert, ist fein raus – doch was tun, wenn niemand einen vorschlägt?]* in Die Zeit Nr. 33/2002

## Nuorodos
* Tinklavietė
* Alumni
Pirmininkas

**Pirmininkas** (esantis ar sėdinti ko nors „pirma“, t. y. priekyje) – organizacijos ar institucijos (organo) , pvz., tarybos ar valdybos, komisijos ar komiteto, grupės (pvz., įstatymo projekto) vadovas, kokio nors renginio (konferencijos, suvažiavimo, kongreso, posėdžio) vedantysis. Vadovauja veiklai, koordinuoja organizacijos (institucijos) darbą, susirinkimo (posėdžio) ar pasitarimų eigą. Gali turėti pavaduotoją.

## Valdybos pirmininkas

## Seimo pirmininkas

## Taip pat skaitykite

* Prezidentas
Viršaitis

**Viršaitis** () – istorinė administracinė savivaldos pareigybė, išlikusi Lenkijoje.

## Istorija
Viršaitis valdė valsčių, Lietuvos TSR – apylinkę. Pareigybė buvo Rusijoje, Lietuvoje. Buvo renkamas rinkikų („vibornų“). Apylinkės taryba Lietuvos TSR rinko apylinkės viršaitį.

Valsčiaus taryba kartą per mėnesį posėdžiaudavo, kitu laiku jos nutarimus bei valstybės įstatymus vykdė valsčiaus valdyba ir tarnautojai – viršaitis, jo pavaduotojas, raštininkas, kasininkas ir seniūnas.

## Šaltiniai
Kampong Čnangas

**Kampong Čnangas** () – miestas centrinėje Kambodžoje, į šiaurės vakarus nuo Pnompenio, greta vietos, kur Tonlesapo upė (Mekongo intakas) išteka iš Tonlesapo ežero. Provincijos centras. Yra upių uostas. Pro Kampongčnangą eina Pnompenio-Bankoko geležinkelis ir plentas.

Statybinių medžiagų (plytų), maisto (ryžių valymo, cukraus), tekstilės (medvilnės) pramonė. Apylinkėse auginami ryžiai.

Mieste gyvena daugiausia khmerai, čamai ir vietnamiečiai.

## Šaltiniai
Pienocentras

Centralinė Lietuvos pieno perdirbimo bendrovių sąjunga „**Pienocentras**“ – pieno perdirbimo įmonių asociacija Lietuvoje. Siekė išplėsti ir patobulinti pieno susirinkimą krašte, sustiprinti pieno perdirbimo bendrovių ekonominį pajėgumą, pakelti pieno produktų kokybę, patobulinti pardavimo organizaciją. 

## Istorija
 
Centralinė Lietuvos pieno perdirbimo bendrovių sąjunga „Pienocentras“ buvo įkurtas 1927 m. sausio 1 d. Šiai įmonei „Lietūkis“ perleido savo pieninių skyrius, kadangi pradėjo specializuotis ir plėsti savo pagrindinę veiklą – prekybą.

1923 m. prisijungus Klaipėdos kraštą, pirmoji pieno bendrovė pagal Didžiosios Lietuvos pavyzdį 1925 m. įkurta Kretingalėje, bet jos veikla nebuvo efektyvi. 

Kaune 1934 metais pastatyti Pienocentro rūmai.

1928 m. „Pienocentras“ turėjo 241 pieninę ir 327 pieno surinkimo punktus, į kuriuos pieną pristatė 17 293 ūkininkai (jie pristatė 40 247 tonų pieno). 1939 m. pieninių sumažėjo iki 176,  punktų išaugo iki 2159, į kuriuos 106 905 ūkininkai pristatė 499 297 tonų  pieno. (pristatymas išaugo 12 kartų). 

1939 m.  kapitalas išaugo iki 10 mln. litų. 1939 m. Bendrovių sąjungos pieninės ir punktai pagamino 19,9 tūkst. tonų sviesto, iš kurio 17 300  tonų eksportavo. Sviesto ir kiaušinių eksportas 1939 m. sudarė 25 % viso Lietuvos eksporto.

„Pienocentrui“ remti  Lietuvos Vyriausybė išleido 95 mln. litų; iš jų 84,4 mln. skyrė sviesto kainoms palaikyti, o 10 mln. litų – pieninėms ir pieno surinkimo punktams steigti.

1940 m. rugpjūčio mėnesį okupacinė SSRS valdžia „Pienocentrą*"* nacionalizavo, jis tapo Mėsos ir pieno liaudies komisariato įmone, kuri „Pienocentro" vardu veikė iki 1948.

## Šaltiniai
Garbės teismas

**Garbės teismas** – organizacijos arba profesinės bendruomenės savivaldos institucija, nagrinėjanti klausimus dėl narių drausmės (disciplinos), garbės gynimo.

## Profesiniai teismai
Garbės teismus turi advokatūra, notariatas, kitų laisvųjų profesijų korporacijos.
Jie nagrinėja drausmės bylas ir  prašymus dėl  garbės gynimo. Sudaromi 3-5 metams iš kelių (3-9) renkamų ar skiriamų narių. Pvz., į Teisėjų garbės teismą Lietuvoje po 2 narius iš Aukščiausiojo Teismo, Apeliacinio teismo ir Vyriausiojo administracinio teismo, 3 narius iš visų apygardų administracinių teismų, apygardų teismų ir apylinkių teismų teisėjų į Teisėjų garbės teismą renka Teisėjų taryba. Teisėjų garbės teismo nariai išsirenka šio teismo pirmininką ir pirmininko pavaduotoją.

## Šaltiniai
Lenkijos Seimas

**Seimas** (), oficialiai **Lenkijos Respublikos Seimas** () – Lenkijos parlamento žemieji rūmai. Kartu su Senatu sudaro Nacionalinę asamblėją (). 460 vietų nariai renkami visuotiniu balsavimu pagal proporcinių rinkimų sistemą, 4 metų kadencijai.

Statusą nustato 1997 m. Lenkijos Konstitucija.

## Seimo maršalkos
* Mikolajus Kozakevičius (1989 m. birželio 23 d. – 1991 m. lapkričio 24 d.)
* Veslavas Chšanovskis (1991 m. lapkričio 25 d. – 1993 m. spalio 14 d.)
* Juzefas Oleksis (1993 m. spalio 14 d. – 1995 m. kovo 3 d.)
* Juzefas Zychas (1995 m. kovo 3 d. – 1997 m. spalio 19 d.)
* Macejus Plažinskis {1997 m. spalio 20 d. – 2001 m. spalio 19 d.)
* Marekas Borovskis (2001 m. spalio 19 d. – 2004 m. balandžio 20 d.)
* Juzefas Oleksis (2004 m. balandžio 21 d. – 2005 m. sausio 5 d.)
* Vlodzimežas Cimoševičius (2005 m. sausio 5 d. – 2005 m. spalio 18 d.)
* Marekas Jurekas (2005 m. spalio 26 d. – 2007 m. balandžio 27 d.)
* Liudvikas Dornas (2007 m. balandžio 27 d. – 2007 m. lapkričio 5 d.)
* Bronisław Komorowski (2007 m. lapkričio 5 d. – 2010 m. liepos 8 d.)
* Gžegožas Schetyna (2010 m. liepos 8 d. – 2011 m. lapkričio 7 d.)
* Eva Kopač (2011 m. lapkričio 8 d. - 2014 m. rugsėjo 22 d.)
* *laikinai einantis pareigas [[Jerzy Wenderlich]]* (2014 m. rugsėjo 22 d. - 2014 m. rugsėjo 24 d.)
* Radosław Sikorski (2014 m. rugsėjo 24 d. - 2015 m. birželio 23 d.)
* *laikinai einantis pareigas [[Jerzy Wenderlich]]* (2015 m. birželio 23 d. - 2015 m. birželio 25 d.)
* Małgorzata Kidawa-Błońska (2015 m. birželio 25 d. - 2015 m. lapkričio 11 d.)
* Marek Kuchciński (2015 m. lapkričio 12 d. - 2019 m. rugpjūčio 9 d.)
**laikinai einantis pareigas [[Ryszard Terlecki]]* (2019 m. rugpjūčio 9 d.)
*Elżbieta Witek (nuo 2019 m. rugpjūčio 9 d. - 2023 m.)
* Szymon Hołownia (nuo 2023 m.

## Nuorodos
* Oficiali svetainė
Tautos fondas

**Tautos fondas** () – lietuviška kultūros, švietimo labdaros organizacija JAV.

Pagrindinė orientacija – „atgimstanti Tauta“. Fondas renka pinigus mokyklų šelpimui, jų „įdukrinimui”, studentų tautinės savimonės ugdymui, siekia padėti Lietuvai pilnai įvertinti savo unikalų identitetą, savo istoriją ir savo seniausią gyvą kalbą, stengiasi padėti jaunimui integruotis ir į dabartinį, technologinį, vakarietišką pasaulį, – siekia, kad Lietuva išliktų ir lietuviška, ir „pasidarytų demokratiška ir jaustų savo svarbą pasaulyje“.

Tautos Fondo valdybos leidžiamas žiniaraštis – „Tautos Fondo Žinios“.

Adresas: 307 West 30th Street, New York, NY 10001-2703, U.S.A.

## Valdymas
Fondo tarybą renka Fondo metinis narių susirinkimas. Nariai renkami 3 metų terminui. Taryba nustato Fondo veiklos gaires, renka valdybos pirmininką, tvirtina Tautos Fondo valdybos pirmininko pristatytą Valdybą, sudaro komisijas ir prižiūri komisijų bei valdybos veiklą.

Tautos Fondo atstovybė Vilniuje vykdo Fondo nurodymus skirstant lėšas paramos projektams, skatina lietuvybę dalinant knygas, vaikams – spaudinius, teikia kuprines pradinukams, paskirtas stipendijas – gabiems studentams pagal asmeninių fondų paskyrimus.

## Valdyba
* Giedrė M. Kumpikas, Ph. D. – pirmininkė
* Raimundas Slizys – vicepirmininkas
* Vladas Sidas – vicepirmininkas
* Saulius Sirusas – iždininkas
* Onutė Adams – narė
* Laima Sileikytė-Hood – narė
* Osvaldas Pranevičius, M. D. – narys
* Vida Penikas – *Director of Operations*

## Nuorodos
* Oficiali Fondo tinklavietė
* Fondo valdybos tinklavietė
Raitelių armija

**Raitelių armija** () – operatyvinis strateginis Raudonosios Armijos junginys, naudotas stambiems operatyviniams strateginiams uždaviniams spręsti. Vienas pagrindinių smogiamųjų RTFSR ginkluotųjų pajėgų junginių Rusijos pilietinio karo metais.

Raudonojoje Armijoje buvo dvi raitelių armijos:
* 1-oji raitelių armija (vadas S. Budionas),
* 2-oji raitelių armija (vadai O. Gorodovikovas ir F. Mironovas).
Pirmoji raitelių armija suformuota 1919 m. gruodį.

## Sudėtis
Raitelių armiją sudarydavo:
* 3-4 kavalerijos divizijos
* (kartais) atskiroji kavalerijos brigada
* sudėtingų operacijų metu papildydavo 1-2 papildomomis kavalerijos divizijomis, kartais – ir 2-3 šaulių divizijomis
* aviacijos būrys
* šarvuotųjų automobilių ir šarvuotųjų traukinių daliniai

Raitelių armijų sudėtis nebuvo pastovi. Pavyzdžiui, (1920 m.):
* 1-oji raitelių armija: 14-26 tūkst. karių (iš jų – 9-16 tūkst. kardų),
* 2-oji raitelių armija: 5-21 tūkst. karių (iš jų – 3-8 tūkst. kardų).

Pagrindinės raitelių armijos sudėties ginkluotėje būdavo:
* 250–350 kulkosvaidžių,
* iki 55 pabūklų,
* 36 šarvuotieji automobiliai,
* 5 šarvuotieji traukiniai,
* 15 lėktuvų.
Mindaugas Venslauskas

**Mindaugas Saulius Venslauskas** (g. 1933 m. liepos 3 d. Endriejave, Klaipėdos r.) – Lietuvos biologas, biofizikas, gamtos mokslų daktaras, Vytauto Didžiojo universiteto profesorius. Nuo 2017 m. VDU asocijuotas profesorius emeritas.

## Biografija
1956 m. baigė Leningrado A.Ždanovo valstybinį universitetą, kuriame 1964 m. apgynė biologijos mokslų kandidato disertaciją „Jutimo sistemų jaudinimo adekvatiškumo efekto paaiškinimas matematiniu modeliu“. 1993 m. Lietuvos mokslo taryba disertaciją nostrifikavo suteikdama gamtos mokslų daktaro laipsnį.

1956-1989 m. dirbo Kauno medicinos akademijos Biologijos katedroje asistentu, docentu, katedros vedėju. 1963 m. su rektoriaus prof. Z. Januškevičiaus pritarimu įkūrė medicininės biofizikos skyrių.

1989–1995 m. iniciatyviai dalyvavo atkuriant Vytauto Didžiojo universitetą (VDU). 1989–1991 m. atkūrimo tarybos narys, 1991–1995 atkuriamojo senato narys.. VDU Gamtos mokslų fakulteto atkūrimo pradininkas. 1990–1994 m. Biologijos fakulteto dekanas, 1996–1997 m. Aplinkotyros fakulteto dekanas. 1990–2000 m. – Biologijos katedros vedėjas. 1998 įkūrė Lietuvos biofizikų asociaciją. 2000 m. ikūrė Biofizikinių tyrimų grupę, parengė 6 biomedicininių mokslų daktarus. 2000-2017 profesorius, vyr. mokslo darbuotojas. Dėstė bendrąją biologiją, biofiziką, neurofiziologiją, ekosistemų analizę.

## Mokslinė veikla
Membranų biofizikos ir ląstelės biofizikos klausimai. Kartu su bendradarbiais tiria impulsinių elektrinių ir ultragarsinių laukų poveikio ląstelių membranoms mechanizmą ir šių metodų taikymą, įstumiant priešvėžinius vaistus į ląsteles bei navikus. Be to, tyrė netiesinius autosvyravimus jūros hidroidų kolonijose bei informacijos kodavimo mechanizmą neuronų tinkluose. Aukščiau minėtoje problematikoje paskelbė virš 40 mokslinių publikacijų anglų, rusų ir lietuvių kalbomis. Parašė du vadovėlius.

## Bibliografija
* Biologija (vadovėlis aukštosioms mokykloms), su kitais, 1970 m.
* Biologinė termodinamika, 1986 m.
* Biofizika (vadovėlis aukštosioms mokykloms), 1996 m.

## Šaltiniai
Juozapas Voronko

**Juozapas Voronko** (, 1891 m. balandžio 17 d.  Sokulka, Rusijos imperija – 1952 m. birželio 4 d. JAV) – Lietuvos ir Baltarusijos politinis bei visuomenės veikėjas, poetas, žurnalistas.

## Biografija
Valstiečių sūnus. Dar mokydamasis Balstogės realinėje mokykloje 1907 m. Varšuvos rusų laikraštyje aprašė Belovežo girias. Nuo 1909 m. Peterburgo universiteto Teisės fakulteto laisvasis klausytojas, 1915 m. pašalintas už nesumokėtą mokestį.

Nuo 1909 m. bendradarbiavo pirmajame laikraštyje baltarusių kalba „Naša Niva“, tirdamas Gardino gubernijos gudų tautos senovę, skatino tautinį susipratimą. Rašė ir į rusų laikraščius.

1917 m. Baltarusijos socialdemokratų partijos Narodnaja Hramada narys, Didžiosios baltarusių tarybos steigimo, Visų baltarusių suvažiavimo Minske iniciatorius. Išrinktą suvažiavimo pirmininku bolševikai gruodžio 18 d. jį buvo suėmę. 1918 m. vasario mėn. išrinktas Baltarusijos Liaudies Respublikos Ministrų tarybos (Tautos sekretoriato) pirmininku ir Užsienio reikalų tautos sekretoriumi.

1918 m. balandžio mėn. išrinktas Lietuvos baltarusių atstovu Lietuvos Valstybės Taryboje. 1918 m. lapkričio 11 d. – 1918 m. gruodžio 26 d. Pirmojo Augustino Voldemaro ministrų kabineto, 1918 m. gruodžio 26 d. – 1919 m. kovo 5 d. Antrojo Mykolo Sleževičiaus ir 1919 m. birželio 12 d. – 1919 m. spalio 2 d. Ketvirtojo Mykolo Sleževičiaus ministrų kabineto Gudų reikalų ministras be portfelio.

Nuo 1921 m. pavasario baltarusių Raudonojo Kryžiaus pirmininkas, Baltarusių Hramados pirmininkas. Kartu Kaune leido ir redagavo laikraščius 1919–1920 m. baltarusių kalba „Часопісь“, 1921 m. birželio mėn. – 1922 m. vasario mėn. rusų kalba „Вольная Литва“. Juose slapyvardžiu *Jurij Vegov* (*Юры Вегаў*) spausdino ir savo eilėraščius.

1923 m. emigravo į JAV, gyveno Čikagoje, leido laikraštį „Беларуская трыбуна“, vedė radijo laidas, dalyvavo baltarusių organizacijų veikloje.

## Bibliografija
* Белорусский вопрос к моменту Версальской мирной конференции. Историко-политический очерк, Ковно, 1919,
* Беларускі рух ад 1917 да 1920 году. Кароткі агляд. 2 выд., Ковно, 1920,
* Gudų klausimas, Kaunas, 1920.

## Šaltiniai

## Nuorodos
* Иосиф Воронко (1891–1952) в Балтийском архиве
Krynkų herbas

**Krinkų miesto herbas** () – Krinkų miesto heraldinis simbolis.

## Aprašas
Mėlyname herbo skydo lauke šėlstantis auksinis liūtas, atsisukęs į heraldinę kairę pusę.

Liūtas simbolizuoja karališkumą. Herbą miestui 1569 m. suteikė karalius Žygimantas Senasis.

## Šaltiniai

* Aprašymas apie miesto herbą (lenk.).
Balstogės aukštumos

**Balstogės aukštumos** () – mezoreljefas, esantis šiaurės rytų Lenkijoje, Palenkės vaivadijoje. Ribojasi su Bebro upės žemuma ir Sokulkos aukštuma. Aukštumų plotis 3560 km². Vietomis aukštumų aukštis siekia 200 m virš jūros lygį. Didelė dalis aukštumų apaugusi miškais.
Odesos universitetas

**Odesos universitetas** (*Odesos nacionalinis I. I. Mečnikovo vardo universitetas*) – aukštoji mokykla (universitetas) Ukrainoje, Odesoje.

## Fakultetai
* Biologijos
* Geologijos-geografijos
* Istorijos
* Romanų-germanų filologijos
* Chemijos
* Fizikos
* Filologijos
* Ekonomikos ir teisės
* Filosofijos
* Verslininkystės ir socialinio darbo koledžas
* Ikiakademinio parengimo
* Užsienio piliečių parengiamasis.

## Nuorodos
* Oficiali tinklavietė
Krynkos

**Krýnkos**  (, ) – miestas Lenkijos šiaurės rytuose, Krynkų valsčiuje, Sokulkos apskrityje, Palenkės vaivadijoje. Kaimas yra apie 24 km į pietryčius nuo Sokulkos ir 45 km į rytus nuo vaivadijos centro Balstogės. Kaimas yra Balstogės aukštumose. Mieste įsikūręs Krynkų dekanatas, Krynkų Šv. Onos parapija ir Krynkų Dievo Motinos parapija. Per miestą eina vaivadijos kelias Nr.  ir vaivadijos kelias Nr. .

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė LDK. 1429 m. šioje vietovėje buvo pastatytas dvaras kaip skirtas sustojimui Krokuvos-Gardino kelyje. 1434 m. miesto apylinkėse įvyko Jogailos ir Žygimanto Kęstutaičio susitikimas. 1509 m. Žygimantas Senasis gyvenvietei suteikė Krynkų herbą, o 1522 m. davė leidimą naujos bažnyčios statyboms. 1569 m. gyvenvietė gavo miesto teises. 1706 m. mieste šiaurės karo metu buvo apsistojęs Švedijos karalius Karolis XII. Nuo XVI a. mieste pradėjo gyventi žydų bendruomenė. 1639 m. žydai gavo leidimą mieste pasistatyti sinagogą. 1789 m. mieste gyveno apie 700 žydų. Tuo metu tai buvo viena iš didžiausių žydų bendruomenių visame regione. Miesto apylinkėse yra medžiojęs karalius Stanislovas Augustas Poniatovskis. XVIII a. kai miestą pradėjo valdyti Antanas Tyzenhauzas miestas labai suklestėjo.

XIX a. mieste veikė tekstilės gamykla. 1860 m. atidaryta *Liphartos* tekstilės gamykla, kurioje dirbo 106 darbuotojai. 1878 m. mieste gyveno 3336 gyventojai iš kurių 80% buvo žydai. XX a. pabaigoje buvo Gardino apskrities miestelis, Krynkų valsčiaus centras.

1914 m. mieste gyveno 10000 gyventojų iš kurių 90 proc. buvo žydai. 1905 m. įvyko darbininkų sukilimas, kurio metu darbininkai trumpam užemė miesto valdžią ir paskelbė *Krynkų Respubliką*. Po I pasaulinio karo daugelis žydų išvyko į JAV ir Palestiną, miesto gyventojų skaičius sumažėjo per pusę. II pasaulinio karo metu didelė dalis žydų buvo ištremti ir nužudyti. 1950 m. iš miesto buvo atimtos miesto teisės, kurios 2009 m. buvo sugrąžintos. Mieste yra gyvenęs gudų rašytojas ir poetas Sokrat Janovič. 1975-1998 m. priklausė Balstogės vaivadijai.

## Paminklai
* Krynkų Dievo Motinos cerkvė pastatyta 1864 m.;
* *Šv. Onos bažnyčia* 1907-1913 m. architektas Stefanas Šileris;
* XVIII a. varpinė – seniausias miesto pastatas;
* Krynkų žydų kapinės;
* Medinė *Šv. Antano* koplyčia;
* Gatvių susikirtimo žiedas, kuris šakojasi į 12 atskirų gatvių;
* Krynkų Didžioji sinagoga;
* Krynkų Kaukasko sinagoga;
* Krynkų Slanimo sinagoga;
* Krynkų Senoji sinagoga.

## Galerija

Vaizdas:Caucasus Synagogue in Krynki.jpg|Kaukasko sinagoga
Vaizdas:Synagoga chasydów ze Słonimia 02.jpg|Krynkų Slanimo sinagoga
Vaizdas:Krynki Cerkiew front z drzewem.jpg|Krynkų Dievo Motinos cerkvė
Vaizdas:Krynki kościół św. Anny 36.jpg|Šv. Onos bažnyčia


## Šaltiniai
Bevardis (Varnikų draustinis)

**Bevardis** – ežeras Trakų rajone, telkšantis Ilgelio pelkėje, Varnikų botaniniame zoologiniame draustinyje, 3 km į rytus nuo Trakų. Jo ilgis iš šiaurės vakarų į pietryčius 190 metrų, plotis – iki 120 metrų. Altitudė 150,1 m. Kadaise su Piliškių ežeru sudarė vieną ežerą, dabar jie yra atskirti kimininio liūno ir pamažu pelkėja. Kadangi Bevardis metru aukščiau nei Piliškių ežeras, į pastarąjį nuteka vandens perteklius. Ežeras matomas nuo į vakarus nuo ežero esančio Varnikų pažintinio tako. Ežeras gausiai užžėlęs vandens augalija, užankantis, priklauso Galvės ežero baseinui.

## Šaltiniai
Pabiržės dvaras

**Pabiržės dvaras** (arba ***Balandiškių dvaras***) – dvaras, esantis Balandiškių kaime prie Pabiržės. Išlikę apgriuvę dvaro mediniai rūmai. 

## Istorija
XVII a. dvaras priklausė Rastauskams (), tai buvo stambiausi žemvaldžiai Pabiržės apylinkėse. Nuo jų vardo net ir Pabiržė buvo vadinama Rastauskyne.

XVIII a. dvaras jau priklausė Barauskams (Borovskiams, ). Ypač garsus buvo pastalininkis Leonas Borovskis, Karolio Stanislovo Radvilos, praminto *Panie Kochanku* (Pone mielasis) sugėrovas. Jam Radvila buvo užrašęs Astravą, tačiau raštuose minima, kad L.Borovkis gimęs *tėvoniniame giminės dvare Pabiržėje*.

1811 m. dvarui priklausė 97 žmonės.

Senosiose Pabiržės kapinėse yra Salomėjos Borowskos (1821–1864) ir Teklės Komorowskos-Borowskos (1789–1865) antkapiai. Tikėtina, jog Teklė, XIX a. pradžioje tekėdama už grafo Komorovskio, kaip kraitį naujai giminei atnešė Pabiržės dvarą.

XIX–XX a. dvarą valdė ir Bistromai.

1920 m. dvarą (266 ha) valdė Marija Kamarauskienė (Komorowska), čia buvo 127 gyventojai. 1923 m. dvare 16 ūkių ir 126 gyventojai.

1929 m. dvaras parceliuotas ir iš 380 ha Kamarauskienei paliktas dvaro centras su mediniais rūmais bei ūkiniais pastatais ir 70 ha žemės. Dvaras su aplinkiniais sklypais pavadintas Balandiškių kaimu, o Kojeliškių, Naciūnų, Zakrių ir Smardonės palivarkai išdalinti bežemiams ir priskirti prie Likėnų, Kojeliškių ir Naciūnų kaimų.

1935 m. M.Kamarauskienė mirė, dalį turto paliko Pabiržės klebonui, kuris ją iškilmingai palaidojo šeimos kapavietėje. Dvarą valdyti lygiomis dalimis pasidalino Kaunių dvarininkas Ordyniecas ir Kalėjas.

Po II pasaulinio karo dvaro centre įkurta mašinų ir traktorių stotis (MTS), vėliau patalpos buvo perduotos Pabiržės vidurinei mokyklai.

## Šaltiniai

## Nuorodos

* Balandiškių (Pabiržės) dvaras, Biržų r. *miestai.net*
Medininkų žudynės

**Medininkų žudynės** – 1991 m. liepos 31 d. Rygos OMON įvykdytas Medininkų pasienio punkto puolimas. Iš puolimo metu punkte buvusių aštuonių Lietuvos pasienio darbuotojų šeši nužudyti, vienas mirė ligoninėje. Vienintelis išgyvenęs žudynių liudininkas – Tomas Šernas – buvo sunkiai sužeistas.

## Priešistorė
1990 m. Lietuvai atkūrus nepriklausomybę buvo imtasi valstybės sienų apsaugos. Iki nepriklausomos valstybės atkūrimo didžioji Lietuvos sienų dalis buvo TSRS vidinės sienos. TSRS Lietuvos atsiskyrimo nepripažino ir siekė užkirsti kelią bet kokiems Lietuvos valstybingumo atstatymo žingsniams. Iš viso 1990–1991 m. OMON smogikai įvykdė 18 puolimų prieš Lietuvos pasienio apsaugos punktus.

## Žudynės
1991 m. liepos 31 d. apie 5 val. ryto vietos pasienio poste sovietų milicijos ypatingosios paskirties būrio OMON smogikai iš Rygos užpuolė pasienio darbuotojus, iš kurių buvo sušaudyti:
* muitininkas Antanas Musteikis,
* muitininkas Stanislovas Orlavičius,
* policijos antiteroristinių operacijų rinktinės „Aras“ pareigūnas Algimantas Juozakas,
* policijos antiteroristinių operacijų rinktinės „Aras“ pareigūnas Mindaugas Balavakas,
* kelių policijos darbuotojas Juozas Janonis,
* kelių policijos darbuotojas Algirdas Kazlauskas.

Rugpjūčio 2 d. ligoninėje sunkiai sužeistas mirė muitininkas Ričardas Rabavičius. Gyvas išliko tik muitininkas Tomas Šernas.

## Atsakomybė

Nustatyta, kad žudynes įvykdė OMON milicininkai Česlavas Mlynikas (būrio vadas), Andrejus Laktionovas, Aleksandras Ryžovas ir Konstantinas Michailovas. Visiems keturiems Lietuvos teismai skyrė laisvės atėmimo iki gyvos galvos bausmę. Rusijai atsisakius išduoti kaltinamuosius, bausmę atlieka vienintelis K. Michailovas, kiti užpuolikai nuteisti už akių.

## Taip pat skaitykite
* 1990–1991 m. Lietuvos pasienio kontrolės punktų puolimai

## Šaltiniai
Data

**Data** gali reikšti:

*Kalendorinė data
*Geodezinė data
*Data De Groove, šeštasis austrų dainininko Falco albumas, išleistas 1990 m.
Krynkų Dievo Motinos cerkvė

**Krinkų Dievo Motinos cerkvė** () – cerkvė, esanti Krinkų mieste. Cerkvė pastatyta 1864 metais. Cerkvė priklauso Krinkų Dievo Motinos parapijai.


Vaizdas:Krynki Cerkiew back 2.jpg
Vaizdas:Podlaskie - Krynki - Krynki - Cerkiewna - Cerkiew Narodzenia Najświętszej Maryi - bok S - v-N.jpg
Vaizdas:Krynki Cerkiew front z drzewem.jpg
Vaizdas:Podlaskie - Krynki - Krynki - Cerkiewna - Cerkiew Narodzenia Najświętszej Maryi - Front - Malowidło - v-ESE.jpg
Pareiškimas

**Pareiškimas** – raštas, kuriuo oficialiai pranešama ir (arba) išdėstoma asmens (arba organizacijos) nuostata dėl tam tikro dalyko. Pareiškime nurodomos kokios nors aplinkybės, pateikiamos žinios, išreiškiamas pareiškėjo noras, reikalavimas ar koks kitas reikalas. Pareiškimai rašomi kreipiantis  į institucijas, įstaigas, organizacijas,  norint išdėstyti savo nuomonę, nuostatą, nepritarimą organizacijos veiklos, jos narių, vadovo veiklai, pranešti apie tam tikrus trūkumus ar taisytinus dalykus, pateikti pastebėjimus ar pageidavimus.

Pareiškimas rašomas taip pat  kaip ir prašymas, tik jo antraštinė dalis gali turėti atskirai iškeltą antraštę (pvz., „Pareiškimas“ / „Dėl aplaidaus įstaigos darbo“).

## Taip pat skaitykite
Skundas, paaiškinimas, pasiaiškinimas, paraiška, siūlymas. 

## Šaltiniai
Krynkų žydų kapinės

**Krinkų žydų kapinės** () – žydų kapinės esančios Krinkų mieste. Kapinės įkurtos 1662 metais. Užima 2,3 ha plotą, kuriame yra apie 3100 antkapių iš kurių nemaža dalis pastatyti dar 1750 metais. Kapinės padalytos į senasias XVII–XVIII a. ir naujasias nuo 1840 metų.


Vaizdas:Krynki-jewish cemetery.jpg
Vaizdas:Podlaskie - Krynki - Krynki - Zaułek Zagumienny - Cmentarz Żydowski - SSE - Mecewy - v-NNE.jpg
Vaizdas:Podlaskie - Krynki - Krynki - Zaułek Zagumienny - Cmentarz Żydowski - SE - v-NW.jpg
Vaizdas:Podlaskie - Krynki - Krynki - Zaułek Zagumienny - Cmentarz Żydowski - SSE - Ściana - v-SE.jpg


## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., ss. 61-62.

## Nuorodos

* Kapinių aprašymas (lenk.)
Tautybė

**Tautybė** – žmogaus priklausymas tam tikrai tautai (nacijai), etnosui. Paprastai nulemtas kilmės. Taip pat gali būti subjektyvus priklausymo elementas, pvz., kai asmens tėvai yra skirtingos tautybės, o vaikas save tapatina su kuria nors viena tauta.

Tautybė yra demografinis duomuo. Gali būti nurodomas asmens dokumentuose (kai kur – privalomai).

Kitas artimas asmens socialinis ryšys – pilietybė (jos suteikimą gali lemti tam tikra tautybė).

## Išnašos
Kooperacijos bankas

**Kooperacijos bankas** – istorinis 1920–1940 m. Lietuvoje veikęs bankas.

## Istorija
1920 m. kooperatyvams finansuoti įsteigtas Lietuvos Kooperatyvų bankas, vėliau pervadintas į Lietuvos Kooperacijos banką. Daugiausia vertėsi indėlių ir einamųjų sąskaitų sumomis, finansavo kredito kooperatyvus ir centralines organizacijas, išduodavo paskolas ir atskiriems asmenims.

1936 m. Bankas buvo reorganizuotas į akcinį banką; jo pajininkai tapo akcininkais. Lietuvos Respublikos finansų ministerija įsigijo 2,5 mln. litų vertės akcijų paketą. Po šios reorganizacijos bankas tapo beveik vieninteliu kooperatyvų finansavimo šaltiniu.

Lietuvos okupacijos metais sovietai Banką nacionalizavo. Aktyvai ir pasyvai 1940 m. gruodį perduoti Žemės ūkio banko Lietuvos Respublikos kontorai.

## Šaltiniai

## Literatūra
* Naujokienė R., Krivickienė R. Žemės ūkio kredito kooperatyvai tarpukario Lietuvoje // Mano ūkis – 1999. – Nr. 4. – P. 30-31.
Krynkų Didžioji sinagoga

**Krinkų Didžioji sinagoga** () – nebeegzistuojanti sinagoga Krinkų mieste. Pastatyta XIX a. buvusioje Krinkų Senosios sinagogos vietoje ir stovėjusi *ul. Garbarskiej 5* gatvėje. 1944 m. sinagoga smarkiai sudegė, tačiau visiškai sunykęs buvo tik stogas, bet miesto valdžia 1971 m. nusprendė visiškai nugriauti šią sinagogą. Sinagoga buvo pastatyta ant stačiakampio pagrindo, rytinėje dalyje buvo didžioji maldų salė.


Vaizdas:Krynki ruiny Wielkiej Synagogi 2.jpg
Vaizdas:Podlaskie - Krynki - Krynki - Zauek Szkolny - Wielka Synagoga - Wnętrze - v-N.jpg
Vaizdas:Podlaskie - Krynki - Krynki - Zauek Szkolny - Wielka Synagoga - Ściana - v-NW.jpg


## Nuorodos

* Sinagogos aprašymas (lenk.) .
Krynkų Kaukasko sinagoga

**Krinkų Didžioji sinagoga** () – mūrinė sinagoga, esanti Krinkų mieste *Juzefo Pilsudskio* gatvės 5 name. Pastatyta 1850 metais. Per II pasaulinį karą sinagoga buvo suniokota. 1955 m. sinagoga buvo aptvarkyta ir joje įkurtas kino teatras. Šiuo metu sinagogoje yra kultūros namai. 2008 m. sinagogą restauravo studentai iš Lenkijos, Vokietijos ir Gudijos.


Vaizdas:Podlaskie_-_Krynki_-_Krynki_-_Piłsudskiego_5_-_Synagoga_Kaukaska_-_Bok_E;S_-_v-NW.jpg
Vaizdas:Synagoga Kaukaska 04.jpg
Vaizdas:Synagoga Kaukaska 03.jpg
Vaizdas:Podlaskie - Krynki - Krynki - Piłsudskiego 5 - Synagoga Kaukaska - tabliczka.jpg


## Nuorodos

* Sinagogos aprašymas (lenk.) ;
* Aprašymas apie studentų dalyvavimą sinagogos sutvarkyme (lenk.).
Krynkų Slanimo sinagoga

**Krinkų Slonimo sinagoga** () – plytinė hasidinio judaizmo sinagoga, esanti Krinkų mieste *ul. Czystej* gatvės 10 name. 1903 m. čia buvo įkurta talmudo mokykla. 1880 m. sinagoga sudegė. Sinagoga vadinasi *Slonimo*, nes ją padėjo statyti žydai iš Slonimo. 2000 m. rugsėjo 29 d. sinagoga buvo įtraukta į Palenkės vaivadijos saugomų istorinių paminklų sąrašą.


Vaizdas:Synagoga chasydów ze Słonimia 01.jpg
Vaizdas:Synagoga chasydów ze Słonimia 03.jpg
Vaizdas:Synagoga chasydów ze Słonimia 04.jpg


## Nuorodos

* Sinagogos aprašymas (lenk.) .
* Palenkės vaivadijos saugomų istorinių paminklų sąrašas (lenk.).
Krynkų dekanatas

**Krinkų dekanatas** () – vienas iš 13 katalikų Balstogės arkivyskupijos dekanatų. Dekanas – Jan Okurowski.

## Parapijos

Dekanate yra 4 parapijos:

* Krinkų Šv. Onos parapija – Krinkai;
* *Minkovcės Šv. Agotos parapija* – Minkovcė;
* *Podlipkių Dievo gailestingumo parapija* – Podlipkiai;
* Šudzialovo Šv. Vincento Fereriušo ir Šv. Apaštalo Bartalomiejaus parapija – Šudzialovas.
Justinas Zubrickas

**Justinas Zubrickas** (*Zubrickis*, 1868 m. sausio 20 d.  Turčinuose, Būblelių valsčius, Rusijos imperija – 1925 m. Klaipėdoje. Palaidotas Meištų kapinėse.) – Lietuvos literatas, teisininkas, politinis bei visuomenės veikėjas.

## Biografija
Mokėsi Naumiesčio dviklasėje mokykloje, tris klases baigė Marijampolės gimnazijoje, uždarbiaudamas toliau mokėsi Kauno gimnazijoje; pašalintas už jaunesnių gimnazistų nuvedimą caro šventės dieną ne cerkvėn, o katalikų bažnyčion . 1891 m. buvo leista grįžti į Marijampolės gimnaziją, kurią baigęs įstojo į Peterburgo universiteto Matematikos fakultetą, bet 1896 m. Peterburgo universitete baigė Teisės fakultetą.

Kartu su kitais 1893 m. įsteigė Peterburgo lietuvių studentų savitarpio šalpos draugiją, pirmininkavo jos mokslo rateliui, sekretoriavo Peterburgo lietuvių ir žemaičių labdaros draugijoje, padėjo rengti lietuvių vakarus, skaitė paskaitas kursuose. 1894 m. policija jo kambaryje padarė kratą, visus rastus rankraščius bei lietuviškas knygas atėmė ir sunaikino, o jį patį pasodino į kalėjimą. Po 3 mėn. išleistas ir atiduotas policijos priežiūrai.

1896-1917 m. tarnavo Rusijos valstybiniame banke Peterburge. Valdžią užgrobus bolševikams grįžo į Lietuvą, nuo 1918 m. Prekybos ir pramonės banko direktorius Kaune, 1919 m. vasario 23 d. – 1924 m. vasario 25 d. Lietuvos valstybės kontrolierius. Pasitraukęs iš šios tarnybos kurį laiką dirbo Lietuvos banko Kretingos skyriaus direktoriumi. Mirė tarnybos reikalais nuvykęs į Klaipėdą.

## Kūryba

Rašyti eilėraščius pradėjo dar spaudos draudimo metais. J. Turčiniškio slapyvardžiu eilėraščius skelbė leidiniuose „Varpas“, „Vilniaus žinios“, „Šaltinis“, „Lietuvos žinios“, „Trimitas“, kalendoriuose, almanache „Gabija“ (1907 m.) paskelbė patriotinės tematikos poezijos kūrinių. Spausdino jų „Apžvalgoj“, JAV leistuose laikraščiuose, bet atskiro rinkinio neišleido.

J. Zubricko eilėraščiai daugiausia proginiai, racionalistinio pobūdžio.

## Šaltiniai
State Street

**„State Street“** – JAV finansinių paslaugų bendrovė, įkurta 1792 m. Pagrindiniai „State Street“ įmonės padaliniai yra *State Street Bank and Trust Company* ir *State Street Global Advisors*. Pastaroji antrinė įmonė yra antra stambiausia pasaulyje investicijų valdytoja, valdomo turto atžvilgiu atsiliekanti tik nuo „BlackRock“ bendrovės. Jai yra patikėta valdyti $2 trln. JAV dolerių turto. O *State Street Bank and Trust Company* užsiima vertybinių popierių saugojimo veikla. State Street bendrovė valdo draudimo įmonių bei investicinių ir pensijų fondų lėšas.
Trioletas

**Trioletas** – labai griežtos sandaros posmas, lyrikos žanras. Jį sudaro aštuonios eilutės, pirmoji eilutė būtinai sutampa su ketvirtąja ir septintąja, o antroji – su aštuntąja. Be to, trioletuose esti tik du rimai. Eilutės dažniausiai jambinės. Susiklostė XV a. prancūzų poezijoje iš rondo, dėl to kartais trioletas laikomas rondo rūšimi.

Iš lietuvių poetų, mėgusių rašyti trioletus, paminėti Stasys Anglickis, Kazys Binkis, Liudas Gira, Kostas Kubilinskas.

## Šaltiniai
Zigmas Žemaitis

**Zigmas Žemaitis** (1884 m. lapkričio 8 d.  Daktoriuose, Tverečiaus valsčius, Rusijos imperija – 1969 m. balandžio 24 d. Vilniuje) – Lietuvos fizikas, matematikas, aviatorius, visuomenės veikėjas.

## Biografija
Gimė vieną valaką turėjusio valstiečio šeimoje.

1920 m. suorganizavo Aukštuosius kursus, nuo 1920 m. sausio 27 d. vienerius metus buvo Aukštųjų kursų vedėjas ir lektorius. 1920 m. dalyvavo Lietuvos delegacijoje Varšuvoje. 1923–1936 m. skaitė paskaitas ir Lietuvos švietimo Vinco Kudirkos draugijos kursuose.

Vienas pirmųjų Lietuvos universiteto profesorių, nuo 1922 m. kovo 10 d. iki 1940 m. Matematikos-gamtos fakulteto dekanas. Nuo 1940 m. iki mirties dirbo Vilniaus universitete, 1946–1948 m. jo rektorius. Pagrindiniai universitete jo dėstyti kursai buvo diferencialinis ir integralinis skaičiavimas, matematikos istorija, matematikos metodika, trumpai skaitė ir analizinę geometriją, diferencialinę geometriją, Furjė eilučių teoriją, aukštąją algebrą. 

Z. Žemaičio mokslinė veikla ir buvo daugiausia skirta matematikos didaktikai bei istorijai. Jis buvo pirmosios Lietuvos matematikos ir fizikos mokytojų konferencijos, įvykusios 1928 m. Kaune, organizacinio komiteto pirmininkas. 1961–1968 m. Lietuvos matematikų draugijos vicepirmininkas.
Jis susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui.

1961–1968 m. Lietuvos matematikų draugijos vicepirmininkas.

## Aviatorius
Profesoriaus Zigmo Žemaičio gyvenimas glaudžiai susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui (LAK), kurį 1927 m. gegužės 1 d. kartu su juo įkūrė lakūnai Steponas Darius, Antanas Gustaitis, Jonas Mikėnas, inžinierius ir lakūnas Pranas Hiksa. Palaikė ir skatino jaunuosius konstruktorius ir aviamodeliuotojus. Jam tarpininkaujant gabiems Manaitų kaimo (Smilgių valsčius) aviamodeliuotojams Petrui Motiekaičiui ir Alfonsui Pranskėčiui LAK paskyrė stipendijas, kad jie galėtų mokytis Kauno aukštesniojoje ir Panevėžio vidurinėje technikos mokyklose. Daug straipsnių paskelbė žurnale „Lietuvos sparnai“.

## Įamžinimas

* Įsteigtas Zigmo Žemaičio medalis (aut. Antanas Žukauskas), kuriuo apdovanojami asmenys, nusipelnę Lietuvos švietimui, mokslui, kultūrai.
Jo vardu pavadinta Švenčionių Zigmo Žemaičio gimnazija.

## Šaltiniai
Carlyle Group

**The Carlyle Group, L.P.** – alternatyvaus turto valdymo ir finansinių paslaugų bendrovė, besispecializuojanti privataus kapitalo bei nekilnojamojo turto versle.

„Carlyle“ įmonė yra antra stambiausia privataus kapitalo bendrovė pasaulyje, valdomo turto atžvilgiu atsiliekanti tik nuo „Blackstone“ bendrovės. Jai yra patikėta valdyti $153 mlrd. JAV dolerių turto.

## Išnašos
Paraiška

**Paraiška** – ko nors teikimas, prašymas iš anksto, siekiant vėlesnio išpildymo; raštas, kuriuo iš anksto pateikiamas užsakymas ar pageidavimas ką nors įsigyti, į ką nors pretenduoti (studijoms, stažuotėms), kandidatuoti (pvz., stipendijai, kitokiai paramai ar pagalbai). Pavyzdžiui, gali būti paraiška renginių organizavimo ar bilietų platinimo įstaigai dėl bilietų (*Prašytume rezervuoti 30 bilietų į kovo 8 d. koncertą. Pageidautume vietų parteryje, nuo 3 iki 7 eilės*). Rašoma dažniausiai  savo iniciatyva. Tikslas - ką nors gauti, įsigyti, rezervuoti, užsitikrinti iš anksto ir pan. Gali būti pateikiamas kaip pareiškimas.  Turinys ir tekstas gali būti įvairus. Forma – kanceliarinė (kaip prašymo ar pareiškimo) arba laisva.

## Taip pat skaitykite
Skundas, pareiškimas, paaiškinimas, pasiaiškinimas, siūlymas. 

## Šaltiniai
Krynkų Šv. Onos parapija

**Krinkų Šv. Onos parapija** () – parapija įkurta 1601 m.. Parapija priklauso Balstogės arkivyskupijai, Krinkų dekanatui. 1907–1912 m. pastatyta parapijos mūrinė, neogotikinio architektūros stiliaus bažnyčia, pašventinta 1912 m. lapkričio 30 dieną.

## Nuorodos

* Aprašymas apie parapiją (lenk.).
Kachetijos-Chevsuretijos sukilimas

**Kachetijos-Chevsuretijos sukilimas** (კახეთ-ხევსურეთის აჯანყება) – 1921 m. Gruzijos Kachetijos ir Chevsuretijos regionuose po Sovietų įsiveržimo į Gruziją kilęs sukilimas prieš bolševikus.

Sukilimas vyko po 1921 m. Svanetijos sukilimo ir buvo organizuotas Gruzijos nepriklausomybės komiteto bei jos Karinio komiteto, sudaryto iš Gruzijos Demokratinės Respublikos karininkų. Judėjimui vadovavo princas Kakuca Čolokašvilis, Gruzijos armijos pulkininkas, buvęs pulkininku Rusijos imperijos armijoje ir Pirmojo pasaulinio karo Sarykamyso mūšio didvyris. Nuo 1921 m. pavasario Čolokašvilis Kachetijoje ir Chevsuretijoje iš patyrusių Gruzijos armijos karių ir didikų suorganizavo stiprius ginkluotus būrius. Šios pajėgos palaikė artimus ryšius su Gruzijos patriarchu Ambrozijumi.

Pirmiausia sukilėliai blokavo visus kelius į Tušetiją, Pšaviją ir Chevsuretiją, o po laimėto mūšio Žinvalyje patraukė į Chevsuretiją. Bolševikai prieš sukilėlius siuntė daugybę nepatyrusių karių, naudojo karinę aviaciją ir patyrė daug nuostolių, tuo tarpu Čolokašvilio nuostoliai buvo minimalūs.

Sukilimą silpnino įvairių Gruzijos politinių partijų nesutarimai. Pvz., socialdemokratai manė, kad būdamas didiku Čolokašvilis negali būti partizaninės armijos vadu. Kita vertus, bolševikai suėmė ir nužudė sukilėlių šalininkus Kartlijoje ir Kachetijoje bei perkėlė daugiau armijos dalinių iš Grozno.

Dėl ČK veiksmų prieš Gruzijos gyventojus ir nesutarimų tarp Gruzijos politinių partijų Kakuca Čolokašvilis buvo priverstas atsitraukti į kaimyninę Čečėniją, iš ten rengė antpuolius į Gruziją ir neleido sovietams įsitvirtinti rytinės Gruzijos kalnuose, o vėliau prisijungė prie stambaus sukilimo prieš sovietus 1924 m. rugpjūtį.

## Išnašos

## Šaltiniai
* Jones, Stephen F. (October 1988), „The Establishment of Soviet Power in Transcaucasia: The Case of Georgia 1921–1928“. *[[Soviet Studies]]* 40, No. 4: 616–639
Siūlymas

**Siūlymas** – ko nors teikimas, prašymas, kad būtų išpildyta; raštas, rašomas dažniausiai  savo iniciatyva, taip pat kieno nors  prašymu (pvz., darbdavio, vadovo) ar pageidavimu (pvz., institucija A prašo institucijos B pateiktas savo pastabas ir siūlymus dėl teisės akto projekto). Tikslas - pateikti savo pastabas, idėjas dėl kokio nors reikalo sprendimo, įgyvendinimo, projekto, galimybių ir pan. Gali būti pateikiamas kaip pareiškimas.  Turinys ir tekstas gali būti įvairus. Forma – kanceliarinė (kaip prašymo ar pareiškimo) arba laisva.

## Taip pat skaitykite
Skundas, pareiškimas, paaiškinimas, pasiaiškinimas, paraiška. 

## Šaltiniai
Pasiaiškinimas

**Pasiaiškinimas** – detalesnis, konkretesnis ar išsamesnis savo paties elgesio, jo motyvų, veikos išdėstymas; raštas, rašomas kieno nors reikalavimu, prašymu (pvz., darbdavio, vadovo), taip pat savo iniciatyva. Tikslas - paaiškinti aplinkybes, savo elgesį dėl kokio nors įvykio, nesusipratimų atveju. Gali būti pateikiamas kaip pareiškimas (pvz., padarius pražangą). Turinys ir tekstas gali būti įvairus. Forma – kanceliarinė (kaip prašymo ar pareiškimo) arba laisva.

## Taip pat skaitykite
Skundas, pareiškimas, paaiškinimas, paraiška, siūlymas.

## Šaltiniai
Sporto arbitražas

**Sporto arbitražas** – „teismas“ sporto srityje; sportinis „arbitražas“. Sprendžia ginčus sporto srityje, pvz., dėl nesumokėto sutarto atlygio, rentos, dėl ekonominių teisių į žaidėjus reguliavimo, klubų tarpusavio konkurencijos, klubų ir lygų santykių problemų ir kt.

## Arbitražai Lietuvoje
Lietuvoje Kūno kultūros ir sporto departamentas kol kas yra sudaręs tik formalią galimybę sporto ginčus nagrinėti sporto arbitraže. O tokių arbitražų steigimą ar veiklą perkėlęs į atskirų sporto šakų federacijas, todėl Lietuvoje bendros institucijos nėra.

## Tarptautinis sporto arbitražo teismas

## Šaltiniai
Artojų draugija

**Artojų draugija** – XX a. pradžioje susikūrusi ir kurį laiką veikusi knygnešių ir draudžiamos lietuviškos literatūros platintojų organizacija; draugija. 1901-1905 m. susikūrė Užnemunėje, Suvalkijoje. Turėjo 50 narių.

## Taip pat skaitykite
Lietuvos artojų asociacija

## Šaltiniai
Draugija

**Draugija**:

*Asociacija, susivienijimas, klubas
*Registruotoji draugija (e.V.), asociacijos forma Vokietijoje
*Draugija (žurnalas), periodinis leidinys leistas Kaune 1907–1940 m.